Η **Κάθριν Τζοάν Μπέντινγκφιλντ** (αγγλικά: *Katherine Joan "Kate" Bedingfield*, 29 Οκτωβρίου 1981), είναι Αμερικανίδα πολιτική σύμβουλος και κυβερνητική αξιωματούχος, που υπηρετεί ως Διευθύντρια Επικοινωνίας του Λευκού Οίκου υπό την προεδρία Μπάιντεν, από τον Ιανουάριο του 2021. Είναι μέλος του Δημοκρατικού Κόμματος.

Εργάστηκε ως αναπληρώτρια επικεφαλής της προεκλογικής εκστρατείας του Προέδρου Τζο Μπάιντεν στις προεδρικές εκλογές του 2020. Επίσης, διατέλεσε διευθύντρια Επικοινωνίας στον Τζο Μπάιντεν από το 2015 έως το 2017, όταν ήταν Αντιπρόεδρος των ΗΠΑ.

Βιογραφία
---------

Η Κέιτ Μπέντινγκφιλντ, γεννήθηκε τον Οκτώβριο του 1981 στο Σάντι Σπρινγκς (ένα προάστιο της Ατλάντας) της Τζόρτζια, όπου και μεγάλωσε. Αποφοίτησε από το Λύκειο "Riverwood International Charter School" στο Σάντι Σπρινγκς το 2000. Σπούδασε Ιστορία στο Πανεπιστήμιο της Βιρτζίνιας, απ'όπου έλαβε και πτυχίο (BA) το 2004.

Εργάστηκε ως εκπρόσωπος στην προεδρική προεκλογική εκστρατεία του Τζον Έντουαρντς το 2008, ενώ επίσης, εργάστηκε και ως διευθύντρια επικοινωνίας της καμπάνιας επανεκλογής της Τζιν Σαχίν για την Γερουσία το 2008. 

Το 2015, η Μπέντινγκφιλντ εντάχθηκε στην διοίκηση του προέδρου Μπαράκ Ομπάμα, αναλαμβάνοντας την θέση της διευθύντριας Επικοινωνίας του Αντιπροέδρου Τζο Μπάιντεν. Επίσης, ανέλαβε την ίδια περίοδο, την θέση της διευθύντριας ανταπόκρισης και την θέση της αναπληρώτριας διευθύντριας υποθέσεων ΜΜΕ.

Προεδρία του Τζο Μπάιντεν
-------------------------

Κατά την προεδρική προεκλογική εκστρατεία του Τζο Μπάιντεν για τις προεδρικές εκλογές του 2020, η Μπέντινγκφιλντ, διατέλεσε αναπληρώτρια επικεφαλής της προεκλογικής εκστρατείας. Η λίστα Fortune, την κατέταξε ως μία από τους ανθρώπους με την μεγαλύτερη επιρροή κάτω των 40 ετών στον τομέα της πολιτικής.

#### Διευθύντρια Επικοινωνίας του Λευκού Οίκου (2021–)

Ύστερα από την νίκη του Τζο Μπάιντεν τον Νοέμβριο του 2020, ανακοινώθηκε ότι η Κέιτ Μπέντινγκφιλντ, θα αναλάμβανε στην νέα κυβέρνηση, την θέση της Διευθύντριας Επικοινωνίας του Λευκού Οίκου. Ανέλαβε καθήκοντα στις 20 Ιανουαρίου 2021.

Παραπομπές
----------

1. ↑  fortune.com/40-under-40/2020/kate-bedingfield/.
2. ↑  «Press Briefing by Director of Communications Kate Bedingfield and NEC Director Brian Deese». *The White House* (στα Αγγλικά). 31 Μαρτίου 2022. Ανακτήθηκε στις 8 Απριλίου 2022.
3. ↑  «Riverwood Welcomes Distinguished Alumni for Inaugural Program». *www.fultonschools.org* (στα Αγγλικά). Ανακτήθηκε στις 8 Απριλίου 2022. [*νεκρός σύνδεσμος*]
4. ↑  Musto, Julia (22 Ιανουαρίου 2021). «Kate Bedingfield: What to know about the White House communications director». *Fox News* (στα Αγγλικά). Ανακτήθηκε στις 8 Απριλίου 2022.
5. ↑  «Joe Biden organization, 2013-14». *www.p2016.org*. Ανακτήθηκε στις 8 Απριλίου 2022.
6. ↑  «Kate Bedingfield - Bio, Age, Net Worth, Height, Married, Nationality, Career». *Biography Mask* (στα Αγγλικά). 11 Ιουνίου 2021. Ανακτήθηκε στις 8 Απριλίου 2022.
7. ↑  «Kate Bedingfield | 2020 40 under 40 in Government and Politics». *Fortune* (στα Αγγλικά). Ανακτήθηκε στις 8 Απριλίου 2022.
8. ↑
9. ↑  «Kate Bedingfield». *Ballotpedia* (στα Αγγλικά). Ανακτήθηκε στις 8 Απριλίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Kate Bedingfield στο Wikimedia Commons